**KUNAI 2P**

**INŠTRUKCIE NA POSTAVENIE STANU**

1. **Vloženie tyčí do rohových priechodov**

Položte vnútorný stan na zem a orientujte zloženú tyč tak, aby farba koncoviek tyčí zodpovedala farbe rohových popruhov a zasuňte koncovky tyčí do priechodov.

1. **Pripevnenie vnútorného stanu k tyčiam**

Nacvaknite plastové háčiky na vnútornom stane na tyčovú konštrukciu.

1. **Upevnenie vchodovej tyče**

Umiestnite vchodovú tyč nad hlavnú konštrukciu, aby sa krížila v dvoch bodoch a zasuňte jej konce do priechodov nad dverami.

1. **Pripevnenie tropika**

Prikryte vnútorný stan tropikom. Nájdite priechody na vnútornej strane tropika a zasuňte do nich konce vchodovej tyče. Nájdite popruhy v rohoch tropika a umiestnite ich priechody pod koncovými hrotmi hlavných tyčí. Upravte napnutie tropika.

1. **Ukotvenie**

Umiestnite stan podľa potreby a ukotvite v rohoch. Pri vypínaní rohov sledujte napätie na podlahe stanu, aby bolo rovnomerné.
Pokiaľ je pôda príliš tvrdá na kolíky, ukotvite pomocou kameňov alebo iných ťažkých predmetov.

1. **Predsieň(ky) a vypnutie**

Uchyťte tropiko stanu k tyčovej konštrukcii pomocou popruhov so suchým zipsom. Predsieň (predsienky) zakolíkujte a pevne zatiahnite za všetky nastaviteľné rohové kotvenia. Pre zvýšenie pevnosti pridajte vypínacie šnúry. Správne napnutý stan zaisťuje maximálny odvod vody a odolnosť proti vetru.

**Obmedzená doživotná záruka**
Produkty NEMO majú doživotnú záruku proti vadám spôsobeným výrobou a materiálom pre pôvodného majiteľa, s dokladom o kúpe alebo registráciou záruky. Produkty s nárokom na záruku budú podľa rozhodnutia NEMO nahradené alebo opravené. Záruka sa nevzťahuje na opotrebenie bežným používaním, neoprávneným úpravám alebo zmenám, nesprávnemu použitiu, nesprávnej údržbe, zanedbaniu, alebo pokiaľ je produkt používaný na účely, na ktoré nie je určený.

**Varovanie**

Nikdy neumiestňujte varič, alebo iný zdroj plameňa dovnútra alebo blízko vášho stanu. Nikdy nevarte, nezapaľujte alebo nedopĺňajte palivo variča alebo akéhokoľvek iného zdroja tepla vo vnútri stanu. Hrozí smrť udusením a/alebo vážne popáleniny. V stane vždy dostatočné vetrajte. Hrozí smrť udusením. Stan vždy riadne ukotvite, aby sa znížilo riziko straty poškodenia stanu alebo zranenia jeho obyvateľov alebo osôb v okolí. Starostlivo zvážte možnosť pádu kamenia alebo vetiev, úderov blesku, bleskových povodní, lavín, silných vetrov a ďalších nebezpečenstiev pri výbere miesta na kempovanie.

**ÚDRŽBA, ČISTENIE A SKLADOVANIE**

**Čistenie stanu**

Pokiaľ je váš stan vystavený nečistotám, piesku a pod., môžete ho jednoducho utrieť vlhkou handričkou. V prípade nadmernej špiny odporúčame nasledujúce kroky:

1. Stan dôkladne opláchnite vodou strednej teploty. Pomocou vlhkej handričky očistite všetky špinavé oblasti.
2. Použitie vane môže byť užitočné pre namáčanie stanu, čo pomáha odstrániť odolné nečistoty.
3. Ručne perte stan s použitím špeciálneho čistiaceho prostriedku na technické tkaniny, ako je Grangers Gear Cleaner®. Stačí ho nastriekať, keď je stan rozložený a vlhký, a rozotrieť špongiou. Potom dôkladne opláchnite!
4. Stan opláchnite druhýkrát, aby ste odstránili všetky zvyšky špiny a čistiaceho prostriedku.
5. Vytlačte zvyškovú tekutinu zo stanu.
6. Stan sušte rozložený alebo zavesený na šnúre na mieste s nepriamym slnečným svetlom. Dlhodobé pôsobenie priameho slnečného svetla môže poškodiť látku stanu.
7. Nechajte stan dôkladne vyschnúť pred tým, než ho pripravíte na uskladnenie.

Ďalšie informácie: Stan neperte v práčke – látky a sieťovina sa pravdepodobne pretrhnú. Detergenty môžu byť škodlivé pre vodeodolnú úpravu stanu, preto je najlepšie použiť špeciálny čistiaci prostriedok na technické tkaniny. Stan tiež nesušte v sušičke, pretože teplo môže nataviť technické látky.

**Čistenie zipsov**

Je tiež dôležité udržiavať zipsy vášho stanu čisté. Pokiaľ sú vystavené nečistotám, piesku alebo slanému vzduchu, utrite zips vlhkou handričkou. V prípade výraznejšieho znečistenia zipsy umyte a potom ošetrite lubrikantom, ako je McNett Zip Care™ alebo silikónový sprej na zipsy (obľúbený v potápačských obchodoch).

**Podlážky**

Podlážky nevyžadujú toľko starostlivosti, pretože môžu byť viac vystavené nečistotám a sú odolnejšie voči opotrebovaniu. Pokiaľ je potrebné ich umyť, postupujte rovnako ako pri čistení stanu vyššie, alebo ich môžete vyprať v práčke bez použitia žmýkania.

**Skladovanie stanu**

Starostlivosť o váš stan mimo sezónu je rovnako dôležitá ako počas sezóny kempovania.

Po každej výprave postupujte podľa týchto krokov, aby ste udržali váš stan v dobrom stave pre budúcu sezónu:

1. Stan vyčistite podľa vyššie uvedených pokynov na pranie.
2. Pred skladovaním sa uistite, že stan a všetky jeho súčasti sú úplne suché. To je najúčinnejší spôsob, ako zabrániť tvorbe plesní a zamedziť poškodeniu vodeodolných úprav.
3. Pre dlhodobé skladovanie stan a jeho obsah voľne zrolujte do priedušného úložného vreca; neskladujte ho v pôvodnom obale. Dlhodobé stláčanie stanu v jeho kompresnom obale môže poškodiť materiál stanu a podlepujúce pásky švov.
4. Stan skladujte na chladnom, suchom a tmavom mieste, ďaleko od priameho vystavenia slnečnému žiareniu.

**Opravy**

Malé trhliny a vpichy je možné jednoducho opraviť pomocou produktu ako je Tenacious Tape™ od Gear Aid™. Stačí očistiť miesto na stane, ktoré potrebuje opraviť, a nalepiť na trhlinu náplasť. Získate tak trvanlivú, takmer neviditeľnú opravu, ktorá nezanecháva lepivý zvyšok ako „duct tape“ lepiaca páska. Pre extra pevnosť alebo pre opravu sieťoviny môžete použiť náplasti Gear Aid™ na obe strany látky.

**Dovozca do SR: HUDYsport a.s., Bynovec 138, 405 02 Děčín, Česká republika +420 412 589 960**